CELEX: 32010L0081
Language: sk
Date: 2010-11-25 00:00:00
Title: Smernica Komisie 2010/81/EÚ z  25. novembra 2010 , ktorou sa mení a dopĺňa smernica Rady 91/414/EHS, pokiaľ ide o rozšírenie použitia účinnej látky 2-fenylfenol Text s významom pre EHP

26.11.2010   
            
            
               SK
            
            
               Úradný vestník Európskej únie
            
            
               L 310/11
            
         SMERNICA KOMISIE 2010/81/EÚ
   z 25. novembra 2010,
   ktorou sa mení a dopĺňa smernica Rady 91/414/EHS, pokiaľ ide o rozšírenie použitia účinnej látky 2-fenylfenol
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:
   
               (1)
            
            
               Smernicou Komisie 2009/160/EÚ (2) sa 2-fenylfenol zaradil ako účinná látka do prílohy I k smernici 91/414/EHS s osobitným ustanovením, že členské štáty môžu povoľovať iba interiérové spôsoby použitia ako fungicíd po zbere v uzatvorených aplikačných komorách (drench chambers).
            
         
               (2)
            
            
               Dňa 18. júna 2010 oznamovateľ predložil informácie o ďalších technikách používania, ako je voskovanie, namáčanie a ošetrenie penovou clonou, s cieľom odstrániť obmedzenie na uzatvorené aplikačné komory.
            
         
               (3)
            
            
               Španielsko, ktoré bolo nariadením Komisie (ES) č. 2229/2004 (3) určené za spravodajský členský štát, vyhodnotilo dodatočné informácie a 30. júla 2010 predložilo Komisii dodatok k návrhu hodnotiacej správy o 2-fenylfenole, ktorý bol posunutý na pripomienkovanie ďalším členským štátom a Európskemu úradu pre bezpečnosť potravín (EFSA). Prijaté pripomienky neobsahovali žiadne závažné pochybnosti a ďalšie členské štáty a EFSA neuviedli žiadny argument, ktorý by vylučoval rozšírenie použitia. Návrh hodnotiacej správy spolu s uvedeným dodatkom preskúmali členské štáty a Komisia v rámci Stáleho výboru pre potravinový reťazec a zdravie zvierat a finalizovali ho 28. októbra 2010 v podobe revíznej správy Komisie týkajúcej sa 2-fenylfenolu.
            
         
               (4)
            
            
               Nové informácie o technikách používania predložené oznamovateľom a nové posúdenie vykonané spravodajským členským štátom ukazujú, že možno očakávať, že prípravky na ochranu rastlín s obsahom 2-fenylfenolu vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o interiérové spôsoby použitia ako fungicíd po zbere, ktoré sa preskúmali a podrobne opísali v revíznej správe Komisie. Preto už nie je potrebné, aby sa používanie 2-fenylfenolu naďalej obmedzovalo iba na uzatvorené aplikačné komory, ako sa stanovuje v smernici 91/414/EHS zmenenej a doplnenej smernicou 2009/160/EÚ.
            
         
               (5)
            
            
               Bez toho, aby bol dotknutý uvedený záver, je vhodné získať ďalšie informácie o určitých konkrétnych bodoch. V článku 6 ods. 1 smernice 91/414/EHS sa ustanovuje, že zaradenie látky do prílohy I môže podliehať určitým podmienkam. Preto je vhodné požadovať, aby oznamovateľ predložil ďalšie informácie na potvrdenie hladín rezíduí, ktoré sa vyskytujú v dôsledku iných techník používania ako používanie v uzatvorených aplikačných komorách.
            
         
               (6)
            
            
               Okrem toho je vhodné žiadať členské štáty, aby venovali osobitnú pozornosť ochrane používateľov a pracovníkov a zabezpečili, aby sa v podmienkach používania predpisovalo používanie vhodných osobných ochranných prostriedkov.
            
         
               (7)
            
            
               Preto je vhodné smernicu 91/414/EHS zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 31. decembra 2010 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi uvedenými ustanoveniami a touto smernicou.
   Tieto ustanovenia sa uplatňujú od 1. januára 2011.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 25. novembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 338, 19.12.2009, s. 83.
   
      (3)  Ú. v. EÚ L 379, 24.12.2004, s. 13.
   
      PRÍLOHA
      V prílohe I k smernici 91/414/EHS sa riadok 305 nahrádza takto:
      
         
                     Č.
                  
                  
                     Spoločný názov, identifikačné čísla
                  
                  
                     Názov podľa IUPAC
                  
                  
                     Čistota (1)
                     
                  
                  
                     Účinnosť od
                  
                  
                     Zaradenie platí do
                  
                  
                     Osobitné ustanovenia
                  
               
                     „305
                  
                  
                     2-fenylfenol (vrátane jeho solí, napr. sodnej soli)
                     č. CAS 90-43-7
                     č. CIPAC 246
                  
                  
                     
                        bifenyl-2-ol
                     
                  
                  
                     ≥ 998 g/kg
                  
                  
                     1. januára 2010
                  
                  
                     31. decembra 2019
                  
                  
                     ČASŤ A
                     Povolené môžu byť len interiérové spôsoby použitia ako fungicíd po zbere.
                     ČASŤ B
                     Pri uplatňovaní jednotných zásad prílohy VI sa zohľadnia závery revíznej správy týkajúcej sa 2-fenylfenolu finalizovanej Stálym výborom pre potravinový reťazec a zdravie zvierat 27. novembra 2009, zmenenej a doplnenej Stálym výborom pre potravinový reťazec a zdravie zvierat 28. októbra 2010, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:
                     
                                 —
                              
                              
                                 ochrane používateľov a pracovníkov a zabezpečiť, aby v podmienkach používania bolo predpísané používanie primeraných osobných ochranných prostriedkov,
                              
                           
                                 —
                              
                              
                                 zaviesť primerané postupy nakladania s odpadom na spracovanie odpadových roztokov, ktoré ostanú po použití, vrátane vody na čistenie uzatvoreného aplikačného systému a ostatných aplikačných systémov. Členské štáty, ktoré povolia vypustenie odpadovej vody do kanalizačného systému, zabezpečia vykonanie miestneho posúdenia rizika.
                              
                           Príslušné členské štáty zabezpečia, aby oznamovateľ predložil Komisii:
                     
                                 —
                              
                              
                                 ďalšie informácie týkajúce sa možnej depigmentácie pokožky pracovníkov a spotrebiteľov vzhľadom na možné vystavenie metabolitu 2-fenylhydrochinónu (PHQ) na kôre citrusov,
                              
                           
                                 —
                              
                              
                                 ďalšie informácie na potvrdenie toho, že pomocou použitej analytickej metódy sa správne kvantifikujú rezíduá 2-fenylfenolu, PHQ a ich konjugátov.
                              
                           Zabezpečia, aby oznamovateľ poskytol Komisii takéto informácie do 31. decembra 2011.
                     Príslušné členské štáty okrem toho zabezpečia, aby oznamovateľ predložil Komisii ďalšie informácie na potvrdenie hladín rezíduí, ktoré sa vyskytujú dôsledkom iných techník používania ako používanie v uzatvorených aplikačných komorách.
                     Zabezpečia, aby oznamovateľ poskytol Komisii takéto informácie do 31. decembra 2012.“
                  
               
      
         (1)  Ďalšie údaje o charaktere a špecifikácii účinnej látky sú uvedené v hodnotiacej správe.